open-index/open-wikipedia-markdown huggingface dataset:
Steve Nash

**Stephen John "Steve" Nash** O.C., OBC (s. 7. helmikuuta 1974 Johannesburg, Etelä-Afrikka) on kanadalainen aktiiviuransa päättänyt koripalloilija. Pelintekijänä NBA:ssa vuosina 1996–2015 pelaajauransa tehnyttä Nashiä pidetään yhtenä pelipaikkansa historian parhaista pelaajista. Hänet valittiin muun muassa  vuosina 2005 ja 2006 ja kahdeksan kertaa un. Nash voitti sarjan syöttötilaston viidesti, ja hän oli myös tarkka vapaa- ja kolmen pisteen heitoissa.

## Pelaajaura

Nash pelasi yliopistokoripalloa Santa Claran yliopistossa. Kahtena viimeisenä opiskeluvuotenaan hänet valittiin konferenssin parhaaksi pelaajaksi. Yliopiston jälkeen Nash osallistui  varaustilaisuuteen, jossa hän oli Phoenix Sunsin 15. varaus. Nash hankittiin Sunsiin Kevin Johnsonin varamieheksi, josta Nash nousisi ajan saatossa hänen paikalleen. Ennen kauden alkua joukkueeseen hankittiin kuitenkin lisää pelaajia ja myöhemmin myös Jason Kidd liittyi joukkueeseen. Tämän takia Nash pelasi loppukaudesta yhä vähemmän minuutteja. Seuraavana vuonna hänen roolinsa ei juurikaan muuttunut, mutta hän onnistui parantamaan henkilökohtaisia tilastojaan. 

Kesällä 1998 Nash siirtyi Dallas Mavericksiin kuusivuotisella sopimuksella. Hänen ensimmäistä Dallas-kautta varjostivat loukkaantumiset, jotka olivat osasyy huonoihin peleihin. Tilastollisesti kausi 2001–2002 oli hänen parhaansa Dallasissa. Nash pelasi seurassa vuoteen 2004 asti, jolloin sopimus loppui. Tällöin Phoenix tarjosi rahakkaimman sopimuksen ja Nash palasi seuraan. Vuosina 2005 ja 2006 hänet valittiin . Nash pelasi Phoenixissa vuoteen 2012 asti. Heinäkuussa 2012 hän siirtyi Los Angeles Lakersiin kolmivuotisella sopimuksella.

Nash ei pelannut Lakersissa kaudella 2014–2015 loukkaantumisista johtuen. Hän ilmoitti päättävänsä kilpauransa maaliskuussa 2015.

### Maajoukkue

Nash pelasi myös Kanadan maajoukkueessa. Hän edusti maata vuoden Sydneyn kesäolympialaisissa 2000, missä Kanada sijoittui seitsemänneksi.

### Yksityiselämä

Nashin veli Martin Nash on jalkapalloilija. Myös Steve pelasi nuoruudessaan jalkapalloa.

## Lähteet

## Aiheesta muualla
* NBA:n pelaajaprofiili
Lauri Jännes

**Lauri Arvid Emil Jännes** (15. marraskuuta 1917 Helsinki – 26. heinäkuuta 2002 Helsinki) oli suomalainen professori, joka työskenteli pitkään Valtion Seerumilaitoksessa ja Kansanterveyslaitoksessa. Hän toimi Helsingin yliopiston matemaattis-luonnontieteellisen tiedekunnan biotieteiden laitoksen dosenttina 1957–1982.

Jänneksen isä oli professori Juho Jännes.

## Lähteet
Nenad Medic

**Nenad Medic** (s. 21. joulukuuta 1983 Apatin, Serbia) on serbialaissyntyinen kanadalainen pokeriammattilainen. Nenad Medic opiskeli Waterloon yliopistossa ja pelasi koripalloa useita vuosia. Havaittuaan, ettei nouse NBA-tasolle asti Medic aloitti pokerinpeluun

Medic on menestynyt erityisesti World Poker Tourilla, josta hänellä on useita rahasijoja. Tammikuussa 2005 hän oli WPT:n PokerStars Caribbean Adventure -turnauksen kuudes ansaiten 112&nbsp;500 dollaria. Marraskuussa 2006 Medic voitti Foxwoodin kasinolla käydyn WPT:n World Poker Finals -turnauksen. Ykköspalkinto oli 1&nbsp;717&nbsp;194 dollaria. Seuraavana vuonna hän oli saman turnauksen kakkonen (vuonna 2005 turnauksen voittanut Nick Schulman oli kolmas).

Tammikuussa 2006 Medic oli Australian pokerimestaruuskilpailujen (Aussie Millions) pääturnauksessa kolmas ansaiten 376&nbsp;200 Australian dollaria.

Medic voitti vuoden 2008 World Series of Pokerin ensimmäisen turnauksen, joka oli 10&nbsp;000 dollarin pot limit hold'emin maailmanmestaruusturnaus. Medic sai ensimmäisen WSOP-rannekkeensa lisäksi 794&nbsp;112 dollaria.

Internetissä Nenad Medic pelasi aiemmin nimimerkillä "serb2127". Nykyään hän edustaa Full Tilt Poker -nettipokerihuonetta. Kesäkuussa hänen turnausansionsa ylittivät 3,6 miljoonaa dollaria.

## Lähteet

## Aiheesta muualla
* 
* Medic Full Tilt Pokerin sivuilla
Loretta Young

**Loretta Young** (alk. **Gretchen Michaela Young**, 6. tammikuuta 1913 Salt Lake City, Utah &ndash; 12. elokuuta 2000 Los Angeles, Kalifornia) oli yhdysvaltalainen Oscar-palkittu näyttelijä, joka teki merkittävän uran niin elokuvissa kuin televisiossakin.

Hän aloitti uransa jo mykkäelokuvien parissa, ja ensimmäinen elokuva valmistui 1917 hänen ollessaan vasta neljävuotias. Vuodesta 1928 alkaen hän esiintyi nimellä Loretta Young. Young sai parhaan naispääosan Oscarin elokuvasta *[[Farmarin tytär]]* (1947), joka perustuu Hella Wuolijoen näytelmään. Vuosina 1953–1960 televisiossa esitettiin sarjaa *The Loretta Young Show*, joka oli suuri menestys.

Youngilla on kaksi tähteä Hollywood Walk of Famella, toinen elokuvaurasta ja toinen televisiourasta.

## Lähteet

## Aiheesta muualla

* 
* Loretta Young NNDB:ssä
Thebe

**Thebe** on Jupiterin kuu. Se on Jupiterista katsottuna neljäs kuu. Kuu löydettiin 5. maaliskuuta 1979 Voyager 1 -luotaimen kuvista. Myöhemmin huomattiin, että se näkyi jo 27. helmikuuta 1979 otetuista kuvista.

Kuu on saanut nimensä kreikkalaisesta mytologiasta jokijumala Asopoksen tyttären mukaan.

Thebessä on kuun kokoon nähden 3–4 erittäin suurta törmäyskraatteria. Juuri muuta kuusta ei tiedetäkään.
Greer Garson

**Eileen Evelyn Greer Garson** (29. syyskuuta 1904 Lontoo, Britannia &ndash; 6. huhtikuuta 1996 Dallas, Texas, Yhdysvallat) oli englantilainen näyttelijä. Hän sai vuonna 1943 parhaan naispääosan Oscar-palkinnon roolista elokuvassa *[[Rouva Miniver]]* (1942). Vuonna 1961 hän sai Golden Globe -palkinnon.

Garson opiskeli Lontoossa ja Grenoblessa. Hän työskenteli ensin mainosalalla ja esiintyi harrastajateatterissa ennen kuin 24-vuotiaana ryhtyi päätoimiseksi näyttelijäksi. Hän esiintyi Briminghamissa ja sitten Lontoossa, josta MGM:n Louis B. Mayer löysi hänet ja palkkasi elokuviinsa.
Greer Garson muistetaan parhaan naispääosan Oscarin saaneesta roolisuorituksesta elokuvassa *[[Rouva Miniver]]* (*Mrs. Miniver*, 1942). 

Greer Garsonilla on tähti Hollywood Walk of Famella.

## Lähteet

## Aiheesta muualla

* 
* Greer Garson NNDB:ssä
Jalmari Jäntti

**Hjalmar "Jalmari" Johannes Jäntti** (9. huhtikuuta 1876 Viipurin maalaiskunta – 9. maaliskuuta 1960 Helsinki) oli WSOY:n pitkäaikainen toimitusjohtaja vuosina 1914–1951.

## Ura
Jalmari Jäntti kirjoitti ylioppilaaksi Jyväskylän lyseosta vuonna 1894 ja valmistui filosofian kandidaatiksi 1898. Talvikauden 1898–1899 hän opiskeli taloustiedettä Münchenin yliopistossa ja teki myöhemmin useita ulkomaanmatkoja.

Jäntti aloitti WSOY:n palveluksessa apulaisjohtajana vuonna 1899, siirtyi kirjalliseksi johtajaksi 1904, ja toimitusjohtajana hän toimi Werner Söderströmin kuoleman jälkeen 1914–1951. Hän toimi myös Porvoon kaupunginvaltuuston jäsenenä, rahatoimikamarissa, säästöpankin johtokunnassa ja yhteiskoulun johtokunnassa. Lisäksi hän oli mukana Suomen Kustannusyhdistyksen hallintoneuvostossa, Yhtyneet Kuvalehdet oy:n johtokunnan puheenjohtajana sekä WSOY:n hallintoneuvoston ja Rautatiekirjakauppa oy:n johtokunnan jäsenenä. Toimipa hän valtiopäivien pikakirjoittajanakin vuonna 1897. Hän oli Suomalaisen Kirjallisuuden Seuran ja Suomen Kulttuurirahaston kunniajäsen ja sai professorin arvon 1946.

## Perhe
Jalmari Jäntin ja vaimonsa Hildurin poikia olivat Yrjö Jäntti, joka toimi WSOY:n pääjohtajana 1952–1968, ja Lauri Jäntti, joka oli Yhtyneiden Kuvalehtien johtaja 1934–1969, sekä 30-vuotiaana kuollut Kalevi Jäntti, jonka muistoksi Jalmari ja Hildur perustivat Kalevi Jäntin palkinnon.

## Lähteet
* *Kuka kukin on 1954.* Otava 1954.
* *Suomen liikemiehiä I.* Suomen kauppa ja teollisuus 1930.

## Aiheesta muualla
*
Helen Hayes

**Helen Hayes** (10. lokakuuta 1900 – 17. maaliskuuta 1993) oli yhdysvaltalainen näyttelijä. Hän on yksi ainoista henkilöistä, jotka ovat saaneet sekä Oscarin, Emmyn, Grammyn että Tonyn.

Hayes teki Broadway-debyyttinsä yhdeksänvuotiaana ja näytteli ensimmäisessä elokuvassaan vuonna 1917. Hän sai urallaan kaksi Oscaria, parhaan naispääosan Oscarin elokuvasta *Hänen syntinsä* (1931) ja parhaan naissivuosan Oscarin elokuvasta *[[Kiitorata (vuoden 1970 elokuva)|Kiitorata]]* (1970). Hänen muita tunnettuja elokuvia ovat  *Jäähyväiset aseille* (1932) ja *[[Anastasia (vuoden 1956 elokuva)|Anastasia]]* (1956).

Hayesilla on kaksi tähteä Hollywood Walk of Famella, elokuvista ja radiosta.

## Lähteet

## Aiheesta muualla
* 
*
Yrjö A. Jäntti

**Yrjö Aarne Jäntti** (10. lokakuuta 1905 Porvoo – 29. lokakuuta 1985 Helsinki) oli filosofian maisteri ja WSOY:n pääjohtaja 1952–1968. Hän kirjoitti ylioppilaaksi Porvoon yhteiskoulusta vuonna 1923, valmistui filosofian kandidaatiksi 1926 ja maisteriksi 1927. Jäntti opiskeli kirjallisuushistoriaa, taidehistoriaa ja kansantaloutta sekä perehtyi kustannusalaan useilla opintomatkoillaan. Hän teki opintomatkoja Pohjoismaihin, Viroon, Saksaan, Itävaltaan, Italiaan, Englantiin ja Yhdysvaltoihin. Hänelle myönnettiin Turun yliopiston filosofian kunniatohtorin arvo 1960.

Jäntti oli WSOY:n palveluksessa vuodesta 1926, aluksi kirjallisella osastolla, sitten prokuristina 1931–1936, sijaisjohtajana 1936–1952 ja lopuksi pääjohtajana. Hän oli *Suomen sanan* päätoimittaja 1962–1967. Hän oli myös Suomen Kustannusyhdistyksen puheenjohtaja 1959–1968 ja Helsingin graafisen klubin puheenjohtaja, Suomen Kulttuurirahaston ja Kansallis-Osake-Pankin hallintoneuvoston jäsen sekä Kirjateollisuus oy:n ja Kuvateollisuus oy:n johtokunnan jäsen.

Jäntti lahjoitti suurimman osan taidekokoelmastaan Porvoon kaupungille, joka avasi vuonna 1984 hänen kunniakseen nimetyn taidemuseon. Yli tuhannen teoksen kokoelmassa on 1900-luvun maalauksia, grafiikkaa, piirustuksia, pienoisveistoksia ja mitaleja. Toukokuussa 2010 Porvoon kaupunki päätti lakkauttaa kokoelman säästösyistä vuoden 2011 alusta. Kaupunki oli jo aikaisemmin myynyt Jäntin lahjoittamat 27&nbsp;000 WSOY:n osaketta. Jäntin tarkoitus oli, että Porvoo käyttäisi osakkeiden tuoton kokoelman ylläpitokustannuksiin.

Yrjö A. Jäntin isä oli WSOY:n toimitusjohtaja Jalmari Jäntti ja hänen veljensä oli Lauri Jäntti.

## Teokset
* 
* Kirjakaupan ja kustannustoiminnan historia, Edellinen osa: Aika noin vuoteen 1789
* Werner Söderström osakeyhtiö viisikymmenvuotinen kustannustoiminta 1878–1928, 1–3, WSOY, 1928.

## Lähteet
* *Kuka kukin on 1964.* Otava 1964
* *Suomen liikemiehiä III.* Suomen kauppa ja teollisuus 1936
* *Helsingin Sanomat* 31.10.1985, s. 18
* *Borgåbladet* 1.6.2010, s. 12

### Viitteet

## Aiheesta muualla
*
Erich Koch

**Erich Koch** (19. kesäkuuta 1896 Elberfeld, Saksan keisarikunta – 12. lokakuuta 1986 Barczewo, Puolan kansantasavalta) oli saksalainen kansallissosialistisen puolueen Itä-Preussin Gauleiter 1928–1945 ja Ukrainan valtakunnankomissaari, joka vastasi Saksan siviilihallinnosta valloitetussa Ukrainassa toisen maailmansodan aikana vuosina 1941–1944.

## Toiminta sodan aikana
Koch tuli tunnetuksi erityisen häikäilemättömänä miehityshallinnon edustajana. Hänen häikäilemättömyytensä tosin kohdistui myös saksalaisiin. Talvella 1944–1945 hän kielsi Itä-Preussin väestön evakuoimisen lähestyvien puna-armeijan joukkojen tieltä, koska tämä hänen mukaansa olisi heikentänyt väestön moraalia. Kymmenettuhannet jäivät Kochin päätöksen takia loukkuun puna-armeijan saartamaan Itä-Preussiin, ja suuria joukkoja jouduttiin evakuoimaan meriteitse. Gauleiter Koch jopa käski ampua paikalla kaikki Königsbergissä virkapaikkansa jättäjät ennen omaa pakoaan.  Koch itse kieltäytyi ottamasta siviilipakolaisia edes laivaan, jolla hänet ja hänen perheensä evakuoitiin Königsbergistä länteen.

Erich Koch ei kannattanut Alfred Rosenbergin tapaan minkäänlaista liittosuhdetta valloitettujen alueiden slaavilaisväestön kanssa, vaan idän yleissuunnitelman mukaista väestö- ja tuhoamispolitiikkaa.

*Se, mitä tarvitsen, on, että puolalainen tavatessaan ukrainalaisen tappaisi tämän ja päinvastoin että ukrainalainen tavatessaan puolalaisen tappaisi hänet. Jos tätä ennen he ampuisivat kadulla juutalaisen, tapahtuisi se, mitä tarvitsen… Jotkut hätäisen lapsellisesti esittävät itselleen saksalaistamista. He ajattelevat, että tarvitsemme venäläisiä, ukrainalaisia ja puolalaisia, jotka laittaisimme puhumaan saksaa. Mutta me emme tarvitse venäläisiä, ukrainalaisia tai puolalaisia. Me tarvitsemme hyvää maata.*

## Sodan jälkeen
Sodan päätyttyä Koch onnistui piiloutumaan, mutta britit paikallistivat ja vangitsivat hänet 1949 Hampurissa ja luovuttivat hänet seuraavana vuonna Puolaan, jossa häntä pidettiin vankina syytteitä nostamatta kahdeksan vuoden ajan. Vuosina 1958–1959 pidetyssä oikeudenkäynnissä hänet tuomittiin kuolemaan Puolaa vastaan tehdyistä sotarikoksista. Ukrainassa tehtyjä sotarikoksia ei käsitelty oikeudessa. Kuolemantuomio kuitenkin muutettiin elinkautiseksi vankeudeksi, virallisesti Kochin heikon terveyden perusteella. Koch kuoli luonnollisen kuoleman puolalaisessa vankilassa 90-vuotiaana vuonna 1986.

## Muuta
Erich Koch oli tunnettu uskonnollisena henkilönä. Hän erosi kirkosta 1943. Hänen mukaansa kansallissosialismia olisi pitänyt kehittää Martin Lutherin kesken jääneen uskonpuhdistuksen pohjalta. 

## Lähteet
*
### Viitteet

## Kirjallisuutta
*Ralf Meindl: *Ostpreußens Gauleiter: Erich Koch - eine politische Biographie*. Fibre Verlag, 2007.
Itämeren alueen yliopistoverkosto

**Itämeren alueen yliopistoverkosto** on yhdeksäntoista Itämeren alueella toimivan yliopiston verkosto. Suomalaisista yliopistoista verkostoon kuuluvat Turun yliopisto ja Turun kauppakorkeakoulu. Niiden lisäksi verkostoon kuuluu 21 yliopistoa Latviassa, Liettuassa, Puolassa, Venäjällä ja Virossa.

Verkoston jäsenyliopistot tekevät sekä tutkimukseen että koulutukseen liittyvää yhteistyötä.

## Aiheesta muualla
* Itämeren alueen yliopistoverkoston kotisivu 
* Luettelo jäsenyliopistoista
Marie Dressler

**Marie Dressler** (oik. *Leila Marie Koerber*, 9. marraskuuta 1868 Coburg, Kanada – 28. heinäkuuta 1934 Santa Barbara, Yhdysvallat) oli kanadalaissyntyinen näyttelijä.

Dresslerin isä oli musiikinopettaja. Dressler aloitti teatteriuransa 14-vuotiaana ja esiintyi 20-vuotiaana ensimmäisessä operettiroolissaan. Vuonna 1892 hän meni Broadwaylle ja hänestä tuli revyytähti. Dresslerin elokuvadebyytti oli vuonna 1914 Charlie Chaplinin elokuvassa. Hänestä tuli mykän elokuvan tähti.

Vuonna 1931 Dressler esiintyi tragikoomisessa elokuvassa *[[Min and Bill]]* ja sai roolistaan parhaan naispääosan Oscar-palkinnon. Hänellä on tähti Hollywood Walk of Famella.

## Lähteet

## Aiheesta muualla

*
Janet Gaynor

**Janet Gaynor** (oik. **Laura Gainor** 6. lokakuuta 1906 Philadelphia, Pennsylvania, Yhdysvallat &ndash; 14. syyskuuta 1984 Palm Springs, Kalifornia, Yhdysvallat) oli yhdysvaltalainen elokuvanäyttelijä. Hän menestyi sekä mykkäfilmien että äänielokuvan aikakaudella.

Gaynorista tuli vuonna 1928 ensimmäinen parhaan naispääosan Oscarin voittanut näyttelijä. Palkinto myönnettiin hänelle kolmesta elokuvaroolista: *[[Seitsemännessä taivaassa (vuoden 1927 elokuva)|Seitsemännessä taivaassa]]*, *[[Kadun enkeli]]* ja *[[Auringonnousu (elokuva)|Auringonnousu]]*.  Hänen muita kuuluisia elokuviaan on muun muassa *[[Tapahtuipa Hollywoodissa]]* (1937).

Vielä vanhoilla päivillään Gaynor nousi teatterin lavalle - hän esiintyi ensimmäistä kertaa Broadwayllä 74-vuotiaana vuonna 1980 näytelmässä *Harold ja Maude*.

Gaynorilla on tähti Hollywood Walk of Famessa.

## Filmografia

## Lähteet

## Aiheesta muualla

*
Laura Jäntti

**Laura Helena Jäntti** (s. 4. tammikuuta 1950 Helsinki) on suomalainen teatteriohjaaja.

Jäntti valmistui ylioppilaaksi vuonna 1968. Hän opiskeli kirjallisuus- ja draamaopintoja 1968–1974 ja Teatterikoulun ohjaajalinjalla 1970–1974. Hän on toiminut ohjaajana Hämeenlinnan kaupunginteatterissa (1974–1976), KOM-teatterissa (1976–1986) ja Turun kaupunginteatteriissa (1986–1991). Lisäksi hän on vieraillut ohjaajana useissa teattereissa. Vuosina 1992–1996 Jäntti toimi Teatterikorkeakoulun ohjaajatyön lehtorina ja vuosina 1996–1999 Tampereen teatterikesän johdon jäsenenä. Jäntti toimi Lilla Teaternin taiteellisena johtajana 2002–2004. Hän erosi tehtävästä kun Lilla Teatern päätettiin yhdistää Helsingin Kaupunginteatteriin.

Jäntti sai näyttämötaiteen valtionpalkinnon vuonna 2007. Thalia-palkinnon hän sai vuonna 2012.

Jäntti oli 1976–2000 naimisissa säveltäjä Eero Ojasen kanssa. Hänellä on kaksi lasta, teatteriohjaaja Juni Klein (ent. Ojanen) ja Aino Ojanen. Jäntin isä oli WSOY:n pääjohtaja Yrjö A. Jäntti.

## Lähteet
*Opetusministeriö

### Viitteet
Fytokromi

**Fytokromi** on kasvin viherhiukkasissa, levissä ja joissain bakteereissa esiintyvä sinivihreä väriaineproteiini. Se säätelee mm. organismin hakeutumista valoa kohti ja pigmenttimolekyylien tuotantoa. Kasvissa se aiheuttaa valorytmiin liittyviä muutoksia, kuten päivän pituuteen reagoivien kasvien (pitkänpäivänkasvit ja lyhyenpäivän kasvit) kukintainduktion sekä kasvien talveentumisinduktion. Lisäksi fytokromi laukaisee valossa itävien kasvien itämisprosessin. Fytokromia on kasveissa erittäin vähän, ja vaaditaan vain pieniä säteilytason muutoksia laukaisemaan sen välittämät kemialliset muutokset. 

## Fytokromin toiminta

Fytokromilla on kaksi muotoa: virittynyt ja virittymätön fytokromi. Erilaiset fytokromit aistivat valoa punaisen eri aallonpituksilla, mutta tavallisesti fytokromi imee virittymättömässä tilassaan punaista valoa, jonka aallonpituus on 660-700 nm. Virittyneessä tilassa se imee kaukopunaista (730-750 nm) valoa, jonka seurauksena proteiini palautuu takaisin virittymättömään tilaan. Fytokromit voivat myös palautua virittymättömään tilaan pimeässä ns. pimeäpalautumisen avulla, joka on lämpötilasta riippuvaista. 

Kasvien fytokromien virittymättömästä muodosta käytetään lyhennettä P660 (helakanpunaisen valon, 660 nm, vastaanottaja) sekä virittyneestä muodosta lyhennettä P730 (pidempiaaltoisen punaisen värin, 730 nm, vastaanottaja). Lyhenteet merkitsevät sitä valon aallonpituutta, jota fytokromi imee tehokkaimmin. Esimerkiksi auringon paistaessa P660 muuttuu nopeasti aktiiviseksi P730 fytokromin muodoksi, joka taas imee tehokkaasti 730 nm aallonpituutta. Tämän seurauksena, tai hitaasti pimeässä, fytokromi muuttuu takaisin P660-muotoon. Riittävä määrä fytokromin tehokasta muotoa aiheuttaa kukkimishormonin välityksellä kasvin kasvupisteiden ohjelmoitumisen generatiiviseen (suvulliseen)vaiheeseen, eli kukkimiseen. Päivän pituudesta riippuu, ehtiikö kasvissa valoisaan aikaan syntyä tarpeeksi fytokromin tehokasta muotoa kukkimisen indusoimiseksi ennen kuin pimeällä tehokas muoto alkaa taas palautua P660 muotoon.

## Fytokromin rakenne
Fytokromit ovat dimeerisiä proteiineja, jotka koostuvat valoa aistivasta osasta ja signaalia välittävästä osasta. Punainen valo saa aikaan niissä rakenteellisia muutoksia, jotka muuttavat tämä proteiinin toimintaa. Toiminta voi olla entsyymiaktivisuutta tai sitoutuminsta toisiin solun proteiineihin. Esimerkiksi kasveilla valo edesauttaa fytokromin sitoutumista PIF-molekyyleihin (engl. phytochrome-interacting factor), jotka yhdessä aktivoivat geenien ilmentymistä kasveilla.

## Lähteet
*Pankakoski, A. 2003. Puutarhurin kasvioppi. Edita Prima Oy. Helsinki.
*Burgie ES and Vierstra RD. Phytochromes: an atomic perspective on photoactivation and signaling. Plant Cell. 2014 Dec;26(12):4568-83. 

## Aiheesta muualla
*Plant Physiology Information Website: Phytochrome
Lehdykkä

**Lehdykkä** on kasvin lehden osa. Lehdykkä on erillistä lehteä muistuttava, mutta on kasvitieteellisesti vain osa suurempaa lehtilapaa. Lehteä, jonka lapa on jakautunut lehdyköihin, sanotaan *kerrannais­lehdeksi*. Kerrannaislehtisiä kasvilajeja on monissa kasvisuvuissa ja -heimoissa, ja muun muassa lähes kaikkien Suomessa tavattavien saniaisten lehdet ovat jakautuneet lehdyköiksi.

## Lehdykällisen lehden lehtimuoto
Lehdyköihin jakautunut lehti voi olla lehtimuodoltaan joko parilehdykkäinen, jolloin lehdykät ovat järjestäytyneet pareittain lehden rankaan, tai sormilehdykkäinen, jolloin lehdet kiinnittyvät pistemäisesti lehtiruodin päähän. Omina lehtimuotoinaan voidaan myös erottaa useampaan kertaan pari- tai sormilehdykkäiset lehdet. Välillä jotkin lehdykät saattavat olla kiinni toisissaan, mikä voi olla seurausta siitä, että lehdykät ovat olleet ensin yhtä, yhtenäistä lehteä, ja lehden varttuessa tapahtuva lehdyköiksi jakautuminen ei ole tapahtunut täydellisesti ja jotkin lehdykät ovat jääneet kiinni toisiinsa. Yhdessä olevia lehdyköitä voi olla niin parilehdykkäisissä kuin sormilehdykkäisissäkin lehdissä, ja ne voivat hankaloittaa lehdyköiksi jakautumisessa mahdollisesti olevan jakautumissymmetrian havaitsemista. Yhdessä olevia lehdyköitä voi tavata esimerkiksi vuohenputkella (*Aegopodium podagraria*).

### Parilehdykkäiset lehdet

Parilehdykkäiset lehdet voivat olla tasaparisia, jolloin jokaiselle lehdykälle on vastinlehdykkä rangan toisella puolen tai päättöparisia, jolloin rangan kärjessä on yksi pariton lehdykkä. Parilehdykkäisyys voi toistua useaan kertaan, jolloin lehti voi olla esimerkiksi kaksi tai kolme kertaa parilehdykkäinen. Kaksi kertaa parilehdykkäisessä lehdessä kukin päärangassa kiinni oleva lehdykkä on jakautunut vastaavasti edelleen pikkulehdyköiksi ja kolme kertaa parilehdykkäisessä lehdessä jokaisen lehdykän pikkulehdykkä on jakautunut vastaavasti edelleen vielä pienemmiksi lehdyköiksi. Lehdyköiksi jakautuminen ei aina välttämättä ole täydellistä. Eri tavoin parilehdykkäisiä lehtiä omaavia kasvilajeja ovat esimerkiksi kotipihlaja (*Sorbus aucuparia*), lehtosaarni (*Fraxinus excelsior*), kivikkoalvejuuri (*Dryopteris filix-mas*) ja soreahiirenporras (*Athyrium filix-femina*).

### Sormilehdykkäiset lehdet

Sormilehdykkäisiä lehtiä voidaan nimetä niiden lehdyköiden määrän mukaan, jolloin lehti voi olla esimerkiksi kolmisorminen tai viisisorminen. Sormilehdykkäiset lehdet voivat myös jakautua edelleen useampaan kertaan sormilehdykkäisiksi. Eri tavoin sormilehdykkäisiä lehtiä omaavia kasvilajeja ovat esimerkiksi balkaninhevoskastanja (*Aesculus hippocastanum*), säleikkövilliviini (*Parthenocissus inserta*), komealupiini (*Lupinus polyphyllus*) ja ahomansikka (*Fragaria vesca*).
Rohtopassio

**Rohtopassio** (*Passiflora incarnata*) on passioiden eli kärsimyskukkien (*Passiflora*) sukuun kuuluva kasvilaji. Se on monivuotinen köynnöskasvi, joka voi kasvaa jopa 3,5-metriseksi. Laji kasvaa luonnonvaraisena Yhdysvaltain kaakkoisosissa. Se poikkeaa sukunsa muista lajeista siinä, että se on kesävihanta muiden lajien ollessa ainavihantia.

## Lähteet

## Aiheesta muualla
*United States Department of Agriculture (USDA): ''Passiflora incarnata'' 
*Dr. Duke's Phytochemical and Ethnobotanical Databases: ''Passiflora incarnata''
Frankfurtin metro

**Frankfurtin metro** on yhdessä paikallisjunan kanssa Frankfurtin kaupungin alueen joukkoliikennerunko, se avattiin 1968.

Kuten monissa muissa Saksan suurkaupungeissa (Köln, Essen, Stuttgart) metroa ei alun perin rakennettu maanalaiseksi vaan se suunniteltiin muutettavaksi vähitellen. Suurin osa radoista on rakennettu toisen maailmansodan jälkeen ja kaupungeissa oli tarpeeksi muitakin rakennustarpeita. Aivan samalla tavalla Frankfurtin raidejärjestelmää on rakennettu useassa osassa vuoden 1968 jälkeen. 

Ainoastaan keskeiset rataosat ovat maanalaisia ja muistuttavat usein raitiovaunupysäkkejä maan alla. Suuri osa verkostosta koostuu pikaraitiotieverkosta, jolla on risteyksiä muiden liikennevälineiden kanssa, ainoastaan  U4 on kokonaan eristetty muusta liikenteestä, joten sitä voi kutsua 'aidoksi' metroksi.
Verkosto koostuu seitsemästä linjasta jotka liikennöivät kaupungin ulkopuolelle saakka: keskikaupungilla on kolme maanalaista linjaa, joissa on 27 maanalaista ja 58 ulkoasemaa sekä -pysäkkiä.
Linjojen yhteispituus on 60 kilometriä ja ne palvelevat noin 94 miljoonaa matkustajaa (2000).


Kuva:Bahnhof U2 HG-Gonzenheim.jpg|U2-linjan juna Gonzenheimin asemalla.
Kuva:Frankfurt U-Bahn Train Type U4.jpg|U4-linjan juna Hauptwachen asemalla.
Kuva:Karte U-Bahn Frankfurt.png|Frankfurtin metrokartta.


## Katso myös
* Reinin-Mainin S-Bahn

## Aiheesta muualla

* http://www.vgf-ffm.de
Huu

**Huu** on lounaissuomalaisen uskomuksen mukaan joko olento, joka näyttäytyy enteenä ennen jonkun kuolemaa, tai kummituksena joka käy puremassa ihmistä.

**Huunpurema** tarkoittaa selittämättömästi ihoon ilmestynyttä mustelmaa, jota on pidetty tulevan kuoleman enteenä.

Kyseessä oletetaan olevan tuonpuoleiseen lähtevän sukulaisen sielun jättämä merkki. 
Toisinaan huusta on puhuttu myös mystisenä kummituksena, joka kiertelee ihmisiä puremassa. 

Huu viittaa mahdollisesti muinaisnorjalaista alkuperää olevaan *[[:en:wikt:hugr|hugr]]*-sanaan joka tarkoittaa sielua tai vaeltavaa henkeä.

Samantapainen, suomalaiseen mytologiaan vakiintuneempi "kuoleman merkki" on marras.

## Lähteet
* 

### Viitteet
Abbeyleix

**Abbeyleix** tai **Abbeylaois** () on kylä Laoisen kreivikunnassa Leinsterin provinssissa Irlannin tasavallassa noin 14 kilometriä Portlaoisesta. Kaupungissa asuu 1&nbsp;383 asukasta ja ympäröivällä alueella 2&nbsp;379. Se sijaitsee N8-tien varrella.

## Historia
Abbeyleix on historiallinen kaupunki, jonka perusti 1700-luvulla kartanokaupungiksi varakreivi De Vesci. Se sijaitsee lähellä 1100-luvun sisterssiläistä luostaria, joka sijaitsee Noren rannalla. Nykyäänkin kaupungin ympärillä on useita historiallisia rakennuksia – muinaisia ympyrälinnoituksia, hautapaikkoja, munkkiluostareita, normannien ja keskiaikaisia linnoja, kirkkoja ja kartanoita. Kaupungissa sijaitsi ennen mattotehdas, joka valmisti mattoja muun muassa *[[RMS Titanic]]ille*.
 
Kaupungissa sijaitsee perinnetalo, aristokraattinen luostarikoulu, joka kertoo oman osansa kaupungin historiassa. Abbeyleix lisättiin Irlannin perinnekaupunkien luetteloon useita sitten.

## Palvelut
Kaupungissa on paikallissairaala, runsaasti kauppoja ja lukuisia pubeja. Kaupungin ylpeydenaihe on uusi hotelli, Abbeyleix Manor Hotel, jota on laajennettu 46 sviitin kokoiseksi. Taidekeskus avattiin keväällä 2007. 

## Tunnettuja asukkaita
*Launt Thompson (1833–1894), joka syntyi Abbeyleixissä, oli merkittävä kuvanveistäjä. 

## Urheilu
*Abbeyleix Golf Course on 18 reiän golfrata kaupungin liepeillä.

## Aiheesta muualla
*Abbeyleixin golfklubin sivut
*Abbeyleixin hotellin sivut
Minna Koskela

**Minna Hannele Koskela** (s. 3. kesäkuuta 1967 Janakkala) on suomalainen käsi­kirjoittaja, näyttelijä ja ohjaaja. Hän valmistui Teatteri­korkea­koulusta vuonna 1992.

## Ura

Koskela on käsi­kirjoittanut televisio­sarjan *[[Kumman kaa]]* (2003–2005), jossa esiintyi Ellu Jokisen roolissa. Sarja voitti vuonna 2004 parhaan draama­sarjan Telvis-palkinnon. Lisäksi Koskela on ollut käsi­kirjoittajana televisio­sarjoissa *Rilluma­rei ja reipasta menoa* ja *[[Ex-onnelliset]]*. Hän on esiintynyt elo­kuvassa *[[Viikossa aikuiseksi]]* vuonna 2015.

Minna Koskela julkaisi ensimmäisen näytelmänsä *Talo­yhtiö­musikaalin*, joka sai ensi-iltansa Teatteri Avoimissa Ovissa vuonna 2008.

Minna Koskela on tehnyt töitä Koko-teatterissa, Aleksanterin teatterissa, Ryhmäteatterissa, Turun ja Helsingin kaupunginteatterissa. Hän on vieraillut *Kummanki kaa ja mukana myös Vesa* -näytelmässä teatteri­kiertueella 2009–2013. Näytelmällä oli yli .

Hän sovitti ja esittää kaikki roolit *[[Luolanainen]]* näytelmässä, jota esitettiin Aleksanterin Teatterissa 2019–2022. Näytelmää *Luola­nainen* esitetään myös kiertueella, vuonna 2021 Riihi­mäen teatterissa sekä Mikkelissä Teatteri­ravintola Ilossasekä vuonna 2025 Klaukkalan Monitoimisalissa.

Hän on ollut kesä­teatterissa Helsingin Neon­teatterissa, Turun kaupungin­teatterissa Naantalissa, Meri-Oulussa ja Raumalla. Kesällä 2021 Koskela esiintyi Imatran kesä­teatterissa *Pokka pitää* -esityksen pää­roolissa Hyacinth Bucketina.

Hänen kirjoittamastaan ja ohjaamastaan viidestä näytelmästä *Melkein kuin Emmer­dalessa* (2014) on käännetty englanniksi nimellä *Too Deep* ja vuonna 2018 se valittiin 300&nbsp;hakijan joukosta Los Angelesissa pidettäville The Road -näytelmä­festivaaleille, jossa se esitettiin luku­draamana. Koskela käsi­kirjoitti ja ohjasi komedian *Exän uus ja vanha* (2018).

Vuonna 2025 Koskela aloitti esiintymisen MTV3:n ''Salatut elämät'' -televisiosarjassa Iisa Havuna. Vuonna 2026 hän aloittaa vakiojäsenenä tv-sketsisarjassa *Thank God, sä tulit!*

## Filmografia

;Ääninäyttelijänä

## Lähteet
Kolorismi

**Kolorismi** tarkoittaa maalaustaiteessa värin korostettua käyttöä tai värivaikutusten tehokasta käyttöä. *Koloristiksi* kutsutaan myös tietyn abstraktia ekspressionismia seuranneen taidesuuntauksen edustajaa.

## Lähteet

## Aiheesta muualla
*Pieni taidesanakirja
Abbeyfeale

**Abbeyfeale** () on historiallinen kauppala Limerickin kreivikunnassa Irlannin tasavallassa lähellä Kerryn kreivikunnan rajaa. Kylä sijaitsee 20 km Newcastle Westistä N21-tien varrella, joka kulkee Limerickistä Traleehen. Kylä sijaitsee Fealen joen rantamilla Mullaghareirk Mountainsin juurella. Abbeyfeale asutettiin ensimmäisen kerran vuonna 1188, kun Brien P'Brien perusti sisteriläisen luostarin Fealen rannalle.

## Kylä
Pääerikoisuus Abbeyfeal's Squarella on isä William Caseyn patsas. Isä Casey oli kunnan pappi vuodesta 1883 aina vuoteen 1907, joka auttoi vuokralla olleita farmareita taistelemaan vuokraisäntiään vastaan. Paikallinen gaelinen jalkapallojoukkue on nimetty tämän mukaan.

Kylässä oli elokuvateatteri aina 1990-luvulle saakka. Vanhasta luostarista ei ole enää paljoakaan jäljellä, ainoa tunnistettava merkki sen olemassaolosta on katolisen kirkon perustukset. Geraldiininen Portrinard Castle sijaitsee 2,5 kilometriä kylän luoteispuolella.

## Lähteet

## Aiheesta muualla
*Abbeyfeale Online - Viralliset sivut 
*Abbeyfealen hiippakunta 
*Abbeyfealen rugbykerhon sivut
Johanna Iivanainen

**Johanna Iivanainen** (o.s. **Niemelä**, 22. marraskuuta 1976 Oulu) on suomalainen laulaja. Hän on julkaissut neljä soolo­albumia ja tehnyt yhteis­työtä eri­laisten kokoon­panojen kanssa.

Vuonna 2011 Iivanainen osallistui Suomen euro­viisu­karsintaan Edu Kettusen sanoittamalla kappaleella "Luojani mun".

## Henkilöhistoria

Iivanainen aloitti pianonsoiton viisi­vuotiaana Oulun Konservatoriossa. Hän alkoi esittää jazzia lukio­ikäisenä Oulussa.

Iivanainen opiskeli ensin Oulun yliopistossa musiikkikasvatusta, mutta muutti vuonna 1996 Helsinkiin, missä hän opiskeli laulua Helsingin Pop & Jazz Konservatoriossa. Hän tapasi siellä myös miehensä, kitaristi Mikko Iivanaisen. He asuvat Mäntsälässä.

Myöhemmin hän on opiskellut opettaja­linjalla Helsingin ammattikorkeakoulu Stadiassa ja opettanut Pop & Jazz Konservatoriossa.

## Yhtyeet

Oulussa asuessaan Iivanainen lauloi Khamos-yhtyeessä, joka julkaisi EP:n vuonna 1996 ja oli Suomen Jazz­liiton kiertueella syksyllä 1997. Helsinkiin muutettuaan hänen ensimmäinen yhtyeensä oli Unit 6, joka julkaisi myös oma­kustanne­albumin *No. I*. Myöhemmin Iivanainen liittyi Otto Donnerin Free for All -kokoon­panoon ja Mikko Iivanaisen Free Control -yhtyeeseen ja on esiintynyt myös molempien yhtyeiden albumeilla.

Vuonna 2002 Iivanainen oli Antti Sarpila Swing Bandin solistina ja esiintyi muun muassa yhtyeen 20-vuotis­albumilla ja joulu­kiertueella. Lisäksi hän on laulanut yhtyeissä Petri Puolitaival Quartet, JimJamMurMur, Loco Motife, 1N ja Korpi Ensemble, sekä vieraillut Perko-Pyysalo Poppoon ja UMO Jazz Orchestran solistina.

Vuonna 2003 Iivanainen julkaisi sakso­fonisti Eero Koivistoisen kanssa albumin *Suomalainen*, jolla hän lauloi suomalaisten iskelmien lisäksi Koivistoisen sävellyksiä.

Vuonna 2004 ilmestyi Iivanaisen ensimmäinen soolo­levy *Johanna Iivanainen*, jonka kappaleet hän oli itse säveltänyt ja sovittanut. Levyllä soitti Free Control.

Vuonna 2007 julkaistiin Iivanaisen ja Koivistoisen yhtyeen toinen yhteinen albumi *Lennosta kii!* Myös tällä albumilla yhdisteltiin suomalaista populaari­musiikkia Koivistoisen jazz­sovituksiin ja -sävellyksiin. Samana vuonna Universal Music julkaisi Iivanaisen ja Pepe Willbergin albumin *Kaksi ihoa*.

## Palkinnot

Vuonna 2002 Iivanainen palkittiin Louis Armstrong -palkinnolla, ja vuonna 2003 Sony Electronics Finland ja Suomen Jazz­liitto myönsivät hänelle historian ensimmäisen Sony jazz -palkinnon. Hän on ollut Jazz-Emma-ehdokkaana albumeilla *Suomalainen* vuonna 2003 ja *Johanna Iivanainen* vuonna 2004.

Iivanainen voitti Jazz-Emman Iro Haarlan ja Uffe Korkforsin Loco Motife -yhtyeessä vuonna 2005.

Vuonna 2006 Iivanainen valittiin *[[Jazzrytmit]]*-lehden kriitikko­äänestyksessä vuoden parhaaksi nais­laulajaksi. Iivanaiselle myönnettiin valtion kolmi­vuotinen taiteilija-apuraha 2021.

## Diskografia

;Sooloura
* 
*  (kokoelma)
* 
* 

;Johanna Iivanainen & 1N
* 
* 
* 
* 
*  (kokoelma)

;Johanna Iivanainen ja Pepe Willberg
* 

;Johanna Iivanainen ja Eero Koivistoisen yhtye
* 
* 
* 

;Soi Ensemble
* 
* 

;Lyra All Stars
* 
* 
* 

;Jukka Perko & Johanna Iivanainen
* 

## Huomautukset

## Lähteet

## Aiheesta muualla

* Kotisivut
Rehne Pedersen

**Rehne Pedersen** (s. 18. huhtikuuta, Aalborg) on tanskalainen pokeriammattilainen. Hän oli varsin tuntematon nimi pokeripiireissä ennen kuin voitti joulukuussa 2005 World Poker Tourin Five Classic Diamond -turnauksen, jonne hän selviytyi 100 dollarin satelliittiturnauksen kautta. Lopun kaksinpelissä Pedersen kukisti suomalaisen Patrik Antoniuksen ja ansaitsi 2&nbsp;078&nbsp;185 dollaria. WPT:n Fourth Annual Five-Star World Poker Classic -turnauksessa huhtikuussa 2006 Pedersen sijoittui rahoille voittaen 87&nbsp;875 dollaria. Vuonna 2005 Pedersen oli World Series of Pokerin (WSOP) pääturnauksessa rahasijalla (233.).

Internetissä Pedersen pelaa nimimerkillä "Carlos". Tammikuussa 2008 Pedersenin turnausansiot ylittivät 2,2 miljoonaa dollaria.

## Lähteet

## Aiheesta muualla

* 
* PokerPages.com:n profiili  (luettu 26.3.2007)
* WPT:n profiili (luettu 26.3.2007)
Societas biochemica, biophysica et microbiologica Fenniae

**Societas biochemica, biophysica et microbiologica Fenniae** eli Biobio-seura on suomalainen valtakunnallinen tieteellinen yhdistys. Seuran tavoitteena on edistää oman alansa tutkimusta ja toimintaa Suomessa. Seuran toimialaan kuuluvat biokemia, biofysiikka, mikrobiologia, kasvifysiologia, eläinfysiologia, virologia ja ravitsemustiede, glykobiologia sekä proteomiikka. Seuran perusti nobelisti Artturi Ilmari Virtanen vuonna 1946. Seura kuuluu alan kansainvälisiin järjestöihin ja jakaa apurahoja jäsenilleen. 

## Seuran jäsenyydet
* International Union of Biochemistry and Molecular Biology, IUBMB
* Federation of European Biochemical Societies, FEBS
* The Federation of European Microbiological Societies, FEMS
* International Union for Pure and Applied Biophysics, IUPAB
* International Union of Microbial Societies, IUMS
* European Biophysical Societies' Association, EBSA
* Tieteellisten seurain valtuuskunta 

## Aiheesta muualla
* Biobio-seuran kotisivu
TVXQ

**TVXQ** (akronyymi sanoista ”Tong Vfang Xien Qi”,  eli *DBSK*, , , kirjaimellisesti ”idän nousevat jumalat”) on eteläkorealainen popyhtye. Yhtye julkaisi ensimmäisen singlensä ”Hug” vuoden 2004 alussa ja nousi sen jälkeen suureen suosioon Koreassa ja muualla Aasiassa. TVXQ aloitti viisijäsenisenä, mutta kolme jäsentä (Junsu, Jaejoong ja Yoochun) erosivat yhtyeestä sopimusriidan vuoksi vuonna 2009 ja muodostivat uuden JYJ-nimisen yhtyeen. TVXQ jatkoi kaksijäsenisenä (Yunho ja Changmin) ja teki onnistuneen paluun vuonna 2011. Yhtye työskentelee Koreassa S.M. Entertainmentille ja Japanissa Avex Groupille. 

TVXQ luotiin alun perin Aasian markkinoille, ja sen haluttiin nousevan suosituksi Korean lisäksi myös Japanissa, Kiinassa ja Thaimaassa. Yhtyeen laaja Aasian-kiertue houkuttelikin konsertteihin vuoden aikana lähes 400&nbsp;000 katsojaa, ja yhtye on noussut Japanin Oricon-listan kärkeen useammin kuin mikään muu ulkomainen ryhmä, yhdeksän kertaa (helmikuussa 2011). Yhtyeen jäsenet ovat esiintyneet lukuisissa mainoksissa ja televisio-ohjelmissa. TVXQ onkin ollut yksi *[[hallyu]]n*, Aasian yli pyyhkineen korealaisen kulttuurin aallon, tärkeimmistä edustajista.

TVXQ:n nykyiset jäsenet ovat Jung Yunho (”U-Know”) ja Shim Changmin (”Max”). Entiset kolme jäsentä ovat Kim Jae-joong (”Hero”), Park Yoochun (”Micky”) ja Kim Junsu (”Xiah”).

## Julkaisut

; Korealaiset studioalbumit
* *[[Tri-angle]]* (2004)
* *[[Rising Sun (TVXQ:n albumi)|Rising Sun]]* (2005)
* *[[”O”-Jung.Ban.Hap.]]* (2006)
* *[[Mirotic]]* (2008)
* *[[Keep Your Head Down]]* (2011)
* *[[Catch Me]]* (2012)
* *[[Tense]]* (2014)
* *[[Rise as God]]* (2015)
* *[[New Chapter #1 : The Chance of Love]]* (2018)

; Korealaiset kokoelmalevyt
* *[[Christmas Gift from Dong Bang Shin Gi]]* (2004)

; Japanilaiset studioalbumit
* *[[Heart, Mind and Soul]]* (2006)
* *[[Five in the Black]]* (2007)
* *[[T (TVXQ:n albumi)|T]]* (2008)
* *[[The Secret Code]]* (2009)
* *[[Tone (TVXQ:n albumi)|Tone]]* (2011)
* *[[Time (TVXQ:n albumi)|Time]]* (2013)
* *[[Tree]]* (2014)
* *[[With]]* (2014)
; Japanilaiset kokoelmalevyt
* *[[Best Selection 2010]]* (2010)

## Lähteet

## Aiheesta muualla

*TVXQ:n virallinen kotisivu
Victor Ramdin

**Annand ”Victor” Ramdin** (s. 28. toukokuuta 1968 Georgetown, Guyana) on guyanalaissyntyinen yhdysvaltalainen pokerinpelaaja ja liikemies.

Ramdin aloitti pokerinpeluun vuonna 2002 ja häntä on opettanut huippupelaaja Phil Ivey. Vuonna 2003 hän oli jo rahasijoilla World Series of Pokerin (WSOP) pääturnauksessa (29.). Myöhemmin samana vuonna Ramdin oli kolmas Showdown at the Sands -turnauksessa.

Vuonna 2004 Ramdin oli kymmenes Yhdysvaltain pokerimestaruusturnauksessa (United States Poker Championship) ja voitti World Poker Finalsissa 500 dollarin sisäänoston limit hold'emin. 

Huhtikuussa 2006 Ramdin voitti World Poker Tourin (WPT) Foxwoods Poker Classic -turnauksen. Ykköstilastaan hän ansaitsi 1&nbsp;331&nbsp;889 dollaria. Kuukautta aiemmin hän oli voittanut 100&nbsp;000 dollaria PartyPoker.com Million V -turnauksen yhdeksännestä tilasta.

WPT-voittonsa jälkeen Ramdin on saavuttanut useita rahasijoja WPT- ja WSOP-turnauksissa. Hän edustaa PokerStars-nettipokerihuonetta. Elokuussa 2007 Ramdinin pokeriuran turnausansiot ylittivät 2,2 miljoonaa dollaria.

Victor Ramdin on mukana television *[[High Stakes Poker]]* -ohjelman kolmannella tuotantokaudella.

Ramdin tekee myös hyväntekeväisyystyötä entisessä kotimaassaan Guyanassa.

## Lähteet

## Aiheesta muualla

* 
* Ramdin PokerStarsin sivuilla (luettu 26.3.2007)
* PokerPages.com:n profiili  (luettu 26.3.2007)
Lotte Betke

**Lotte Betke** (5. marraskuuta 1905 Hampuri – 25. heinäkuuta 2008 Siegburg) oli saksalainen kirjailija. Hän kirjoitti näytelmiä, runoja, kuunnelmia sekä lasten- ja nuortenkirjallisuutta.

Betke aloitti uransa näyttelijänä. Vuonna 1931 hän muutti Berliiniin ja myöhemmin Stuttgartiin. Hänen ensimmäinen teoksensa, lastenkirja *Lieschen*, ilmestyi vuonna 1941. Betken teoksia on käännetty saksasta ainakin englanniksi, hollanniksi, tanskaksi ja norjaksi.

## Lähteet
Tuotantotalo Werne

**Tuotantotalo Werne** oli suomalainen yhtiö, joka järjesti audiovisuaalisia tuotantoja Pohjoismaissa ja Baltian maissa. Vuonna 2000 Tuotantotalo Wernen liikevaihto oli 5,4 miljoonaa euroa.

Yhtiö tuli myös tunnetuksi lukuisista lastenohjelmien dubbauksistaan. Werne korvasi PVP-Voicen kanssa Agapio Racing Teamin vakiodubbaajana niin MTV3:lla kuin Nelosella. Werne tuli tunnetuksi myös Disney-elokuvien dubbauksistaan, joita työstettiin vuosina 1990–2004 ja elokuvien trailereissa äänenä toimi Veikko Honkanen.https://web.archive.org/web/20170118231030/http://www.kennetti.fi/disneysuomeksi.html 

Huhtikuussa 2017 ylivieskalainen perheyritys Streamteam Nordic osti Tuotantotalo Werne Oy:n koko osakekannan. Helmikuussa 2020 Wernen dubbaukset siirtyivät Eurotrollin omistukseen.   

## Katso myös
* Agapio Racing Team
* Golden Voice

## Lähteet

## Aiheesta muualla
* Tuotantotalo Wernen /Streamteam Nordicin virallinen sivusto
Kehruu-Jenny

**Kehruu-Jenny** () on James Hargreavesin vuonna 1770 patentoima kehruukone, jota pidetään ensimmäisenä laitteena, jolla voitiin kehrätä useita lankoja samanaikaisesti.

John Kay oli vuonna 1733 keksinyt lentävän  sukkulan, joka huomattavasti nopeutti kutomista. Tämä asetti vaatimuksen myös kutomisen raaka-aineen eli langan nopeammasta valmistamisesta. Ratkaisun toi Kehruu-Jenny, jonka Hargreaves ilmeisesti kehitteli 1760-luvulla. Laitteelle vuonna 1770 myönnetty patentti mitätöitiin myöhemmin, sillä Hargreaves oli myynyt koneitaan jo ennen patentin anomista. Kerrotaan, että Hargreaves nimesi kehruukoneen tyttärensä – toisten lähteiden mukaan vaimonsa – mukaan. Todennäköisimmältä tuntuu kuitenkin selitys, jonka mukaan *jenny* on vain väännös sanasta *gin* (vrt. *cotton gin*, raastinkone), joka puolestaan on lyhennys sanasta *engine*. Hargreavesin asemaa Kehruu-Jennyn keksijänä on myös epäilty.

Kehruu-Jennyssä oli rukin tavoin yksi pyörä mutta rukista poiketen kahdeksan värttinää. Lanka kelautui samanaikaisesti kaikille kahdeksalle värttinälle. Käsikäyttöisessä koneessa langan tuotanto tapahtui kolmessa vaiheessa: ensin puuvillahahtuvat venytettiin, sitten kierrettiin ja viimein kelattiin puolille. Kehruu-Jennyä kehitettiin niin, että siinä oli parhaimmillaan 120 värttinää. Laite siis nopeutti langan valmistusta huomattavasti.

## Katso myös
*Puuvillan historia

## Lähteet
*
*
Port Blair

**Port Blair** (, virallisesti **Sri Vijaya Puram**) on Intiaan kuuluvan Andamaanien ja Nikobaarien liittovaltion alueen pääkaupunki ja suurin kaupunki. Se sijaitsee Etelä-Andamaanien piirikunnan itäosassa ja on saarten pääsatama. Kaupungin pinta-ala on 16,64 neliökilometriä ja sen väkiluku oli vuoden 2011 väestönlaskennan mukaan 108&nbsp;058.

Kaupungin nimi vaihdettiin syyskuussa 2024 siirtomaa-ajoista irrottautumisen vuoksi muotoon Sri Vijaya Puram. 
## Väestö
* Kaupungin väkiluku oli vuoden 2011 väestönlaskennan mukaan 108 058, joista 57 761 miehiä ja 50 297 naisia.

* Lukutaitoisia oli yhteensä 87 894, joista 48 665 miehiä ja 39 229 naisia.

* 0-6 vuoden ikäisiä lapsia oli 10 699, joista 5 522 poikia ja 5 177 tyttöjä.

* Hinduja oli 80 365 eli 74%, muslimeja oli 13 428 eli 12% ja loput muun muassa kristittyjä ja buddhalaisia.

Vuotta 2011 tuoreempaa tietoa väkiluvusta ei ole, koska seuraava laskenta suunniteltiin vuodelle 2021 ja se piti perua koronaviruspandemian takia.

## Lähteet

## Aiheesta muualla
Säleikkövilliviini

**Säleikkövilliviini** (*Parthenocissus inserta*, myös *Parthenocissus vitacea*) on villiviineihin kuuluva köynnös, joka kasvaa parhaiten säleikköjen tukemana. Sillä ei nimittäin ole samanlaisia tarttumalevyjä kuin imukärhivilliviinillä. 

## Lähteet
* Pentti Alanko, Pirkko Kahila: Köynnöskasvit. Tammi 2003. s. 129&ndash;131.

## Aiheesta muualla
* Suomen Lajitietokeskus: Säleikkövilliviini – ''Parthenocissus inserta''
* Puutarha.net: Säleikkövilliviini ''Parthenocissus inserta''
Imukärhivilliviini

**Imukärhivilliviini** (*Parthenocissus quinquefolia*) on villiviineihin kuuluva köynnöskasvi. Sen verso ja silmut ovat keväällä punaiset, toisin kuin säleikkövilliviinillä, jolla ne ovat vihreät. Imukärhivilliviini sietää hyvin alasleikkausta. Lajike 'Engelmannii' eli tulivilliviini on ainoa Suomessa viljeltävä imukärhivilliviinin lajike.

## Kuvaus
### Varret ja lehdet
Imukärhivilliviini kasvaa noin 4–10 metriä korkeaksi, ravinteikkailla kasvupaikoilla se saattaa yltää 25 metrin korkeuteen. Sen varsi ja oksat ovat karvattomia ja paljaita. Oksien kärjissä sijaitsevat kärhet, joita on yleensä 5–9 kappaletta ja vanhemmiten niihin kehittyvät imukuppimaiset kärkilevyt. Imukärhivilliviinin lehdissä viisi karvatonta lehdykkää, joiden lehtilaita on harvaan sahalaitainen ja lehtikanta on olematon tai sitä ei ole.

### Kukat
Imukärhivilliviinin kukat ovat tertuissa, jotka sijaitsevat lehtien alla. Kukkaperät ovat 1,5–2,5 millimetriä pitkiä. Nuput ovat soikeita ja vihertävänvaaleita, kooltaan noin 2–3 millimetriä. Kukat ovat väriltään valkoisia ja terälehdet ovat soikeat 1,7–2,7 millimetriä pitkiä. Emiö on kartiomainen. Heteiden palhot ovat noin 0,6–0,8 millimetriä pitkiä ja niiden päissä olevat ponnet 1,2–1,8 millimetriä.

### Hedelmä
Imukärhivilliviinin hedelmä on sinimusta marja, joka on kooltaan noin 10–12 millimetriä. Siinä on yleensä 1–4 soikeaa tai munanmuotoista, tyvestä kapeampaa siementä. Marja on maultaan kitkerä ja on myrkyllinen. Pienen määrän syöminen ei kuitenkaan yleensä aiheuta oireita.

## Levinneisyys ja kasvupaikat
Imukärhivilliviini on kotoisin Pohjois-Amerikan itäosista. Luonnollisilla kasvupaikoillaan se kasvaa maata pitkin suikertelemalla ja nousee sieltä puiden ja pensaiden päälle. Pehr Kalm toi sen sieltä vuosina 1747–1751 tekemältään tutkimusmatkalta. Se kiipeää seiniä pitkin omin avuin kärhissä olevien tarttumalevyjen avulla, kun taas säleikkövilliviinin (*Parthenocissus inserta*), toisen Suomessa kasvatettavan villiviinin, kärhet kiertyvät tukiin.

Sitä käytetään koristekasvina pihoilla ja talojen seinustoilla. Se saattaa aiheuttaa talojen julkisivuille vaurioita estämällä veden nopeaa poistumista rakenteista, ja sen juuristo sitoo vettä maahan pitäen sokkelien vierustan märkänä. Suomessa sen kasvualueet ovat kasvuvyöhykkeillä I–IV.

## Kuvia

Tiedosto:Parthenocissus quinquefolia 2.jpg|Tulivilliviini *Parthenocissus quinquefolia* ’Engelmannii’
Tiedosto:Parthenocissus quinquefolia - Virginia Creeper.jpg|Imukärhivilliviinin kukkia ja nuppuja.
Tiedosto:Parthenocissus quinquefolia fructis.jpg|Imukärhivilliviinin marjat ovat myrkyllisiä, mutta pienen määrän syöminen ei yleensä aiheuta oireita.


## Lähteet
* 

### Viitteet

## Aiheesta muualla
*
Tanssimania

**Tanssimania** oli Euroopassa pääasiassa 1300- ja 1600-lukujen välillä esiintynyt ilmiö, jossa ihmisjoukot alkoivat tanssia ja vääntelehtiä villisti, holtittomasti ja pakonomaisesti, joskus tunteja tai peräti vuorokausia yhteen menoon. Ensimmäinen epidemia alkoi Reininlaaksossa vuonna 1374, ja muutamassa viikossa mania oli levinnyt suurin osiin Koillis-Ranskaa ja Alankomaita. Mania jatkui useita kuukausia ennen laantumistaan. Vuonna 1491 useat alankomaalaiset nunnat alkoivat riehua eläinten tavoin ja tekivät seksuaalisia ehdotuksia manaajille ja papeille. Seuraavien 200 vuoden aikana samanlainen käytös toistui etenkin nunnaluostareissa. Vuonna 1518 Strasbourgissa koettiin uusi mania. Aikakirjojen mukaan siihen osallistui 400 ihmistä, miehiä, naisia ja lapsia, ja kymmeniä heistä kuoli.

Tanssimania oli todellinen ilmiö, jota kuvattiin useissa lähteissä. Sen aiheuttajasta ei ole kuitenkaan päästy varmuuteen. Sitä on kutsuttu kerettiläiseksi tanssikultiksi, sen on arveltu olleen psyykkisperäinen joukkosairaus, ja on myös arveltu, että se olisi ollut ergotismia, jota aiheutti torajyvä.

## Lähteet

## Aiheesta muualla

* Pyhä Vitus, tanssitautisten ja vuoteenkastelijoiden parantaja
Ruosterastas

**Ruosterastas** (*Turdus naumanni*) on aasialainen rastaisiin kuuluva varpuslintu. Linnun kuvaili ja nimesi Coenraad Jacob Temminck vuonna 1820.

## Koko ja ulkonäkö
Linnun pituus on 20–23&nbsp;cm ja paino keskimäärin noin 77 grammaa, eli se on rastaaksi keskikokoinen, punakylki- ja laulurastaan kokoluokkaa. Lajista tunnetaan kaksi alalajia, jotka ovat erinäköisiä ja jotka toisinaan luokitellaan erillisiksi lajeiksi. Nimialalaji *T. n. naumanni* on yläpuolelta harmahtava ja alapuolelta punertavan ruskea tummemmin ruskein täplin. Sen pyrstö on punaruskea. Silmäkulmanjuova on ruskehtava. *T. n. eunomus*, myös ruostesiipirastaaksi sanottu, on päältä ruskea ja alapuolelta valkoinen mustin täplin. Pyrstö on tummanruskea ja silmäkulmanjuova valkoinen. Välimuotoja esiintyy runsaasti. Koiraat ovat hieman kirkkaamman värisiä kuin naaraat. Laulu muistuttaa punakylkirastaan laulua, ja siinä esiintyy maantieteellisiä murteita samoin kuin punakylkirastaalla.

Vanhoilla linnuilla on täydellinen sulkasato kesällä, nuorilla pääasiassa vain ruumiinhöyhenet käsittävä.

## Esiintyminen
*T. n. naumanni* pesii Keski-Aasiassa, *T. n. eunomus* pohjoisempana Keski-Siperiasta Kamtšatkan niemimaalle. Se on muuttolintu, joka talvehtii Kiinan eteläosissa, Intiassa ja Kaakkois-Aasiassa. Suomessa laji on tavattu toistaiseksi kahdeksan kertaa: 23.10.1980 Hangossa, 17.5.1983 Kolarissa, 27.4.1988 Karjaalla, 19.–26.11.1994 Helsingissä, 17.–18.4.1999 Lappeenrannassa, 15.–17.11.2004 Enontekiöllä, 6.–19.12.2005 Kalajoella sekä 27.–30.12.2005 ja 15.1.2006 Raahessa.

## Elinympäristö
Ruosterastaan elinympäristöjä ovat erilaiset avoimet ja pensaikkoiset metsät ja metsiköt, myös vuoristossa.

## Lisääntyminen

Pesä on puussa ja munia on 3–5.

## Ravinto
Kaikkiruokainen. Syö pääasiassa hyönteisiä ja muita selkärangattomia sekä marjoja ja hedelmiä.

## Lähteet
* 
* Svensson, Lars 1997: Euroopan varpuslinnut - sukupuolen ja iän määritys. - Lintutieto. Jyväskylä.
* Rariteettikomitea 

### Viitteet